Diari Oficial de la Generalitat Valenciana


Sumari del DOGV 5662, del 18-12-2007 (2007/14637)

RESOLUCIÓ de 29 de novembre de 2007, de la Direcció General d'Administració Autonòmica, per la qual se convoca Concurs de Mèrits número 67/2007, per a la provisió de llocs de treball de naturalesa funcionarial, sector administració especial, grups A i B, tècnics gestió cultural i tècnics mitjans gestió cultural.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5662

Data del DOGV
:   18-12-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/14937


Data del document
:   29-11-2007

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * patrimoni cultural
    * administració regional

RESOLUCIÓ de 29 de novembre de 2007, de la Direcció General d'Administració Autonòmica, per la qual se convoca Concurs de Mèrits número 67/2007, per a la provisió de llocs de treball de naturalesa funcionarial, sector administració especial, grups A i B, tècnics gestió cultural i tècnics mitjans gestió cultural. [2007/14380]  
En execució de la Sentència número 327, de 26 d'octubre de 2004, recaiguda en el procediment abreviat número 346/03, seguit en el Jutjat Contenciós Administratiu número 7 de València, confirmada per la Sentència número 995, de 16 d'octubre de 2006, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, es convoca Concurs per a la provisió ordinària i amb caràcter de destinació definitiva entre funcionaris que reunisquen els requisits exigits i obtinguen la puntuació necessària, de diversos llocs de treball de naturalesa funcionarial, sector administració especial, grups A i B, amb el requisit de tècnic gestió cultural i tècnic mitjà de gestió cultural, que inclosos en les relacions de llocs de treball vigents, aprovades per Resolució d'aquesta Direcció General de 27 de desembre de 2006 (DOGV núm. 5.418, de 30 de desembre de 2006), es troben vacants i proveïts de forma provisional.  
Els llocs convocats s'oferixen segons la precitada relació de llocs de treball, si bé de conformitat amb el que es disposa en els paràgrafs 2n i 3r de l'article 16.10 de la Llei de la Funció Pública valenciana, en relació amb el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, l'adjudicació es realitzarà d'acord amb la nova adscripció derivada de la mencionada estructura organitzativa.  
La present Resolució es dicta de conformitat amb el que disposen l'article 20 i concordants del Text Refós de la vigent Llei de la Funció Pública Valenciana; els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.  
Per tant, fent ús de les facultats que li conferix l'apartat 3 de l'article 18 del Reglament aprovat pel ja indicat Decret 33/1999, aquesta Direcció General, fent ús de les competències que li atribuïx l'article 13 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria de Justícia i Administracions Públiques, resolc:  
Primer  
D'acord amb el que preveu l'article 20.1.a del Text Refós de la Llei de la Funció Pública Valenciana, es convoca Concurs per a la provisió dels llocs de treball de naturalesa funcionarial, sector administració especial, grup A, tècnics gestió cultural, i grup B, tècnics mitjans gestió cultural, que es relacionen en l'annex II d'aquesta resolució. L'esmentat Concurs es desenrotllarà d'acord amb les bases següents:  
Primera. Participants  
1r. Els qui concursen han d'estar en possessió dels requisits exigits en la classificació del lloc de treball que es convoca i mantindre durant tot el procés, fins al dia de la presa de possessió. La participació en el Concurs pot tindre caràcter voluntari o forçós:  
A) Poden participar amb caràcter voluntari:  
Els funcionaris de carrera de l'administració del Consell, grups A i B, sector administració especial, tècnics de gestió cultural i tècnics mitjans de gestió cultural.  
El personal amb destinació definitiva haurà d'haver romàs un mínim de dos anys en el seu lloc de treball, excepte en els supòsits assenyalats en l'apartat 6 de l'article 20 de la Llei de Funció Pública Valenciana.  
El personal en excedència voluntària per interés particular, haurà d'haver romàs un mínim de dos anys en tal situació, d'acord amb el que disposa, l'apartat B.1), de l'article 37 de la Llei de Funció Pública Valenciana.  
B) Participaran amb caràcter forçós:  
1) Els funcionaris de carrera de l'administració del Consell, grups A i B, sector administració especial, tècnics gestió de cultural i tècnics mitjans de gestió cultural, en situació d'excedència forçosa, així com els suspensos que hagen complit el període de suspensió.  
2) Si és el cas, el funcionari de carrera de l'administració del Consell dels mateixos grups, sector i col·lectius referits en l'apartat anterior, adscrit amb destinació provisional al lloc convocat en aquesta resolució. En el cas que no obtinga el lloc, i es proveïsca en el concurs, quedarà sense destinació i a disposició de la sotssecretaria de la conselleria, conforme a l'article 52.2 de la Llei de la Funció Pública Valenciana.  
2n Tot el personal a què fa referència l'anterior, apartat B.1), que no prenga part en el present Concurs, serà declarat en la situació d'excedència voluntària.  
Segona. Presentació de sol·licituds  
Els concursants presentaran la seua sol·licitud de participació en aquesta Convocatòria, d'acord amb el model que es facilitarà a les oficines públiques indicades en l'annex de la present Resolució. Així mateix, presentaran el model de sol·licitud de destinació en què faran constar, per orde de prioritat, tots els llocs de treball que sol·liciten.  
Les sol·licituds es presentaran en el termini de 15 dies hàbils comptats des de l'endemà al de la publicació d'aquesta Convocatòria en el Diari Oficial de la Comunitat Valenciana, al Registre de la conselleria de Justícia i Administracions Públiques, als corresponents registres dels serveis centrals i territorials de les distintes conselleries o a les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud de participació s'adjuntarà documentació, degudament compulsada, justificativa dels mèrits que s'al·leguen, si no consten al Registre de Personal de la Direcció General d'Administració Autonòmica. S'entendran al·legats els mèrits que ja consten inscrits a l'esmentat Registre i que hagen de valorar-se d'acord amb la Convocatòria, sense necessitat d'aportar els documents corresponents. Per tal de facilitar la gestió del procediment, la documentació que s'aportarà haurà de presentar-se en el mateix orde en què estan relacionats els apartats del barem indicat en la base quarta.  
Així mateix, dins del termini de presentació de sol·licituds, s'adjuntarà, amb caràcter preceptiu, una memòria el contingut de la qual haurà d'adaptar-se al que disposa l'article 6.d, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base quarta d'aquesta Convocatòria. La no-presentació de la memòria en el termini indicat, suposarà l'exclusió del participant en el Concurs.  
Tercera. Llocs de treball a sol·licitar  
A) Els participants amb caràcter voluntari podran sol·licitar, per orde de preferència, els llocs de treball relacionats en l'annex II per als quals complisquen els requisits exigits.  
B) Els participants amb caràcter obligatori, citats en la base primera, apartat B.1, hauran de sol·licitar, per orde de preferència, tots els llocs de treball relacionats en l'annex II, per als quals complisquen els requisits exigits.  
C) Els participants amb caràcter obligatori, citats en la base primera, apartat B.2, hauran de sol·licitar, almenys, el lloc de treball que ocupen, d'acord amb el que disposa l'article 45.3 de la Llei de la Funció Pública Valenciana.  
Quarta. Barem de mèrits  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es realitzarà d'acord amb el que s'establix en la present base:  
A) Antiguitat i grau:  
1) Antiguitat: es valorarà a raó de 0,05 punts, per cada mes complet de serveis en actiu en les distintes administracions públiques, fins a un màxim de 9 punts. A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'administració Pública.  
2) Grau: el grau personal consolidat pels aspirants es valorarà en la forma següent:  
a) Grau consolidat inferior al del lloc sol·licitat: 1 punt.  
b) Grau consolidat igual o superior al del lloc sol·licitat: 2 punts.  
La puntuació màxima possible a obtindre en el present apartat A serà, en conseqüència, d'11 punts.  
B) Formació:  
1) Titulació acadèmica:   
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, exclòs el que calga per a l'accés al lloc: 1,5 punts per títol, fins a un màxim de 3 punts. Només es puntuaran els títols de major nivell, i s'hi entendran compreses aquelles altres titulacions necessàriament prèvies per a l'obtenció del nivell superior. En el cas que el lloc es trobe adscrit a dos grups de titulació, es considera com a exigida la titulació corresponent al grup superior.  
2) Cursos de formació i perfeccionament:   
Es valoraran els cursos de formació i perfeccionament de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb l'escala següent:  
a) de 100 o més hores: 2,00 punts.  
b) de 75 o més hores: 1,50 punts.  
c) de 50 o més hores: 1,00 punts.  
d) de 25 o més hores: 0,50 punts.  
e) de 15 o més hores: 0,20 punts.  
En cap cas no es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
En el supòsit de cursos impartits, aquests seran valorats una sola vegada, i no seran susceptibles de ser valorades successives edicions d'un mateix curs.  
3) Valencià:   
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:  
a) Coneixement oral: 0,75 punts.  
b) Grau elemental: 1 punt.  
c) Grau mitjà: 2 punts.  
d) Grau superior: 3 punts.  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i es valorarà exclusivament, en aquest últim cas, la possessió de major nivell del requerit, a raó d'un punt per cada nivell que excedisca de l'exigit en la classificació.  
4) Idiomes comunitaris:   
Fins a un màxim de 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de Formació.  
La puntuació màxima possible a obtindre en el present apartat B serà, en conseqüència, d'11 punts.  
C) Mèrits específics:   
1) Cursos: es valoraran els cursos de formació impartits per universitats, col·legis professionals, i centres públics de formació d'empleats públics, en matèries relacionades amb les funcions de caràcter tècnic dels llocs convocats, que van determinar la seua classificació en el sector d'administració especial, segons establix l'article 16, punt 3, de la Llei de la Funció Pública Valenciana, d'acord amb l'escala següent:  
a) de 50 o més hores: 1,50 punts.  
b) de 25 o més hores: 0,75 punts.  
c) de 15 o més hores: 0,50 punts.  
En cap cas no es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.   
La puntuació màxima possible a obtindre en aquest apartat serà de 3 punts.  
2) Experiència: l'experiència com a funcionari de carrera en l'exercici de llocs de treball del mateix grup, naturalesa i sector, amb funcions iguals o semblants, o amb nivells de responsabilitat iguals o superiors al del lloc a què es concursa, es valorarà a raó de 0,10 punts, per mes complet, fins a un màxim de 3 punts.  
Només als efectes del que disposa aquest apartat, s'entendrà que el personal participant i tots els llocs de treball la naturalesa dels quals haja estat modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.  
La puntuació màxima possible en el present apartat C) serà, en conseqüència, de 6 punts.  
2n. La puntuació màxima possible a obtindre per tots els apartats serà de 28 punts.  
3r. En cas d'empat, s'adjudicarà el lloc al concursant que haja obtingut major puntuació en l'apartat de formació; si l'esmentada puntuació és també igual, es considerarà l'obtinguda per antiguitat i grau, i finalment, els mèrits específics. Si persisteix l'empat, s'adjudicarà per sorteig.  
Cinquena. Puntuació mínima  
Per a obtindre l'adjudicació d'un dels llocs cal aconseguir un mínim de 2,80 punts.  
Sisena. Valoració de mèrits  
Únicament es tindran en compte els mèrits al·legats, obtinguts i acreditats, abans de finalitzar el termini de presentació de sol·licituds per a participar en aquest Concurs.  
Els mèrits seran valorats una Comissió de Valoració, la composició de la qual s'indica en l'apartat segon de la present Resolució.  
Setena. Adjudicació de destinacions  
L'adjudicació de destinació es farà segons l'orde de la puntuació que s'haguera obtingut per aplicació del barem assenyalat en la base quarta.  
La Comissió de Valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del Concurs, mitjançant la seua publicació en el tauler d'anuncis dels serveis centrals de la conselleria de Justícia i Administracions Públiques, carrer Miquelet, número 5, de València, i als taulers d'anuncis de les direccions territorials de l'esmentada conselleria a Alacant (Rambla Méndez Núñez, núm. 41, Torre Generalitat) i a Castelló (carrer Major, núm. 78). En l'anunci corresponent es concedirà un termini de 10 dies hàbils, a comptar del següent al de la seua exposició, perquè les persones interessades puguen al·legar i, si és el cas, justificar el que estimen pertinent davant de la Comissió de Valoració.  
Així mateix, i als mers efectes informatius s'inserirà en la pàgina web d'aquesta Direcció General: http://www.cjap.gva.es/ (apartat centres directius: Direcció General d'Administració Autonòmica/Enllaços/Provisió de Llocs).  
Una vegada redactada per la Comissió de Valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la seua publicació en el DOCV, i servirà l'esmentada publicació de notificació als interessats.   
Vuitena. Resolució del Concurs  
El present Concurs serà resolt per la Direcció General d'Administració Autonòmica de la conselleria de Justícia i Administracions Públiques, en un termini no superior a sis mesos, a comptar de l'endemà a aquell en què finalitze el termini de presentació de sol·licituds de participació.  
Novena. Desistiment i renúncia  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el Concurs queden vinculades a les seues sol·licituds i al resultat del Concurs.  
2) Renúncia: no produirà cap efecte la renúncia del destinació adjudicada en aquest Concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en aquest cas, podran optar per una de les destinacions adjudicades, per mitjà d'un escrit dirigit a la Direcció General d'Administració Autonòmica, i s'entendrà que renuncia a la resta de llocs adjudicats en les distintes convocatòries.  
A aquests efectes, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.  
Deu. Cessament i presa de possessió  
En la resolució del Concurs s'indicarà allò que corresponga en relació amb el cessament i presa de possessió del lloc de treball que hagen de formalitzar-se com a conseqüència d'aquell.   
Segon  
La Comissió de Valoració del present Concurs estarà composta pels membres següents:   
Titulars:  
Presidenta:  
Nieves López-Menchero Martínez, cap de la Secció Documentació Filmoteca, Institut Valencià de Cinematografia Ricardo Muñoz Suay.  
Vocals:  
- José Antonio Hurtado Álvarez, cap de la Secció Programació, Institut Valencià de Cinematografia Ricardo Muñoz Suay.  
- Edelmiro Galdón Casanoves, cap de la Secció Difusió Cultural, conselleria de Cultura i Esport.  
- Montserrat López Piñol, tècnica arqueòloga, conselleria de Cultura i Esport.  
- Susana Vilaplana Sanchís, cap del Servei de Belles Arts i Béns Museístics, conselleria de Cultura i Esport.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA.  
- Un representant del Sindicat CSIF.  
- Un representant del Sindicat STAPV-Iv.  
Vocal secretària:  
Teresa Gadea Cola, representant de la Direcció General d'Administració Autonòmica.  
Suplents:  
President:  
José Manuel Gironés Guillem, cap de Servei de Museus i Exposicions, conselleria de Cultura i Esport.  
Vocals:  
- María Jesús Clarés Montoya, tècnica del Registre Inventaris i Mov. Fons, conselleria de Cultura i Esport.  
- José Gil Cabrera, tècnic inspector Patrimoni Moble, conselleria de Cultura i Esport.  
- Enriqueta Vento Mir, tècnica arqueòloga, conselleria de Cultura i Esport.  
- Emilia Hernández Hervás, directora del Museu Romà de Sagunt.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA.  
- Un representant del Sindicat CSIF.  
- Un representant del Sindicat STAPV-Iv.  
Vocal secretari:  
David Martí Pachón, representant de la Direcció General d'Administració Autonòmica.  
La Comissió de Valoració podrà sol·licitar de la Direcció General d'Administració autonòmica la designació d'experts que, en qualitat d'assessors, actuaran amb veu però sense vot.  
El funcionament de la Comissió de Valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, aprovat pel Decret núm. 33/1999, de 9 de març, del Consell (DOCV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
Tercer  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a contar del següent al de la publicació de la present Resolució.  
València, 29 de novembre de 2007.- El director general d'Administració Autonòmica: Pedro García Ribot.  
ANNEX I  
Oficines públiques  
Alacant  
Direcció Territorial de la conselleria de Justícia i Administracions Públiques  
Rambla Méndez Núñez, 41 (Torre Generalitat)  
03117 Alacant  
Telèfon: 449 823 108.  
Fax: 492 773 377.  
Telèfon Prop 012  
(648 595 879 per a telefonades des de fora de la Comunitat Valenciana)  
Castelló  
Direcció Territorial de la conselleria de Justícia i Administracions Públiques  
C/ Major, 78  
12607 Castelló de la Plana  
Telèfon: 224 683 384.  
Fax: 971 762 686.  
Telèfon Prop 012  
(420 377 017 per a telefonades des de fora de la Comunitat Valenciana)  
València  
conselleria de Justícia i Administracions Públiques  
Oficina Prop  
C/ Historiador Chabàs, 2  
46507 València  
Telèfon Prop 012  
(236 174 255 per a telefonades des de fora de la Comunitat Valenciana)  
 ANEXO II / ANNEX II  
 TÈCNICS DE GESTIÓ CULTURAL, GRUPS A I B  
 TÉCNICOS DE GESTIÓN CULTURAL, GRUPOS A Y B  
 CONSELLERIA DE CULTURA, EDUCACIÓ I ESPORT  
 Puesto Denominación Clasificació Pro Ab Localidad Denominación Centro %Ocup Requisitos  
 Lloc Denominació Classificaci Pro Ob Localitat Denominació Centre %Ocup Requisits  
 14233 TÈC. DESENVOLUPAMENT CULTURAL F E A 20 E039 C VALENCIA SECRETARIA AUTONÒMICA DE 100 - Grupo A  
 CULTURA I POLÍTICA LINGÜÍSTICA  
 TÈC./A GESTIÓ CULTURAL  
 Funciones / Funcions:  
 - Creación y mantenimiento de la Guia de Recursos Culturales de la Comunidad Valenciana.  
 - Crear redes adecuadas de transmisión de información con los colectivos y entidades afectadas.  
 - Diseñar y seguir las acciones de la Conselleria de Cultura encaminada al desarrollo del Asociacionismo Cultural.  
 - Impulsar el desarrollo Cultural de la Comunidad Valenciana en cualquiera de sus facetas.  
 - Impulsar y promover la Cultura tradicional valenciana.  
 - Promoción de la Cultura Valenciana fuera de los límites de la Comunidad Valenciana.  
 Puesto Denominación Clasificació Pro Ab Localidad Denominación Centro %Ocup Requisitos  
 Lloc Denominació Classificaci Pro Ob Localitat Denominació Centre %Ocup Requisits  
 18224 TÈC./A DIDÀCTICA I COMUNICACIÓ MUSEUS F E A 22 E042 C VALENCIA MUSEU DE BELLES ARTES DE 100 - Grupo A  
 VALÈNCIA  
 TÈC./A GESTIÓ CULTURAL  
 Funciones / Funcions:  
 - Asesorar a los guías culturales.  
 - Crear programas didácticos y formativos.  
 - Dinamizar y potenciar la función normativa propia del Museo.  
 - Diseñar, planificar, coordinar la actividades didáctica del Museo.  
 - Elaborar campañas formativas y de promoción.  
 - Elaborar guías didácticas y dossiers específicos.  
 I.V. CINEMATOGRAFIA «RICARDO MUÑOZ SUAY»  
 Puesto Denominación Clasificació Pro Ab Localidad Denominación Centro %Ocup Requisitos  
 Lloc Denominació Classificaci Pro Ob Localitat Denominació Centre %Ocup Requisits  
 17044 TÈC. DOCUMENTACIÓ FILMOTECA F E B 20 E013 C VALENCIA I.V. CINEMATOGRAFIA «RICARDO 100 - Grupo B  
 MUÑOZ SUAY»  
 TÈC./A MITJÀ/ANA GESTIÓ CULTURAL  
 Funciones / Funcions:  
 - Documentación del departamento de Programación.  
 - Documentación para promoción de la Filmoteca.  
 - Registro, archivo, catalogación e informatización del archivo gráfi-co.  
 - Servicio de información del P.I.C. del Ministerio de Cultura.  
 Puesto Denominación Clasificació Pro Ab Localidad Denominación Centro %Ocup Requisitos  
 Lloc Denominació Classificaci Pro Ob Localitat Denominació Centre %Ocup Requisits  
 17454 TÈC. EXTENSIÓ FILMOTECA F E B 20 E013 C VALENCIA I.V. CINEMATOGRAFIA «RICARDO 100 - Grupo B  
 MUÑOZ SUAY»  
 Cicle Superior d'anglés o frances(EOI).  
 TÈC./A MITJÀ/ANA GESTIÓ CULTURAL  
 Funciones / Funcions:  
 - Actividades externas de la Filmoteca.  
 - Ayudante de la Sección de Documentación en publicaciones, seminariosy exposiciones.  
 - Programación en otras salas.  
 Puesto Denominación Clasificació Pro Ab Localidad Denominación Centro %Ocup Requisitos  
 Lloc Denominació Classificaci Pro Ob Localitat Denominació Centre %Ocup Requisits  
 17740 TÈC. RECUPERACIÓ FILMOTECA F E B 20 E013 C PATERNA I.V. CINEMATOGRAFIA «RICARDO 100 - Grupo B  
 MUÑOZ SUAY»  
 TÈC./A MITJÀ/ANA GESTIÓ CULTURAL  
 Funciones / Funcions:  
 - Tecnica de recuperación de películas.  
 - Tecnología industrial relacionada con el cine.  
 - Técnica de restauración y de consevación de películas.